**ТЕХНИЧЕСКА СПЕЦИФИКАЦИЯ**

**за възлагане на обществена поръчка, с предмет:**

**„Предоставяне на техническа експертиза за Управляващия орган на Оперативна програма „Наука и образование за интелигентен растеж“ (ОП НОИР ) 2014–2020 г. при наблюдението на изпълнението на договорите по Приоритетна ос 1 "Научни изследвания и технологично развитие" на ОП НОИР“**

**ОБЩА ИНФОРМАЦИЯ**

С ПМС № 237 от 23.10.2017 г., обн., ДВ, бр. 86 от 27.10.2017 г., в сила от 1.11.2017 г., изм. и доп., бр. 24 от 22.03.2019 г., в сила от 22.03.2019 г. на Министерския съвет е създадена Изпълнителна агенция „Оперативна програма „Наука и образование за интелигентен растеж“ (ИА ОП НОИР) към министъра на образованието и науката, която изпълнява функциите на Управляващ орган (УО) по Оперативна програма „Наука и образование за интелигентен растеж“ 2014-2020 г. и Междинно звено по Оперативна програма „Развитие на човешките ресурси“ 2007-2013 г. до нейното приключване.

Оперативна програма „Наука и образование за интелигентен растеж (ОП НОИР) 2014-2020 г. е с мултифондово финансиране от Европейския фонд за регионално развитие и Европейския социален фонд.

Първата от трите основни приоритетни оси на програмата – „Научни изследвания и технологично развитие“ - е с бюджет от близо 560 млн. лв. - средства от Европейския фонд за регионално развитие. Сред приоритетите, които са заложени по Приоритетна ос (ПО) 1, е повишаването на качеството на научните изследвания и развитието на иновациите.

Един от инвестиционните приоритети по ПО 1 цели укрепване на инфраструктурата, необходима за научноизследователска и иновационна дейност, подобряване на капацитета за реализиране на достижения в областта на научноизследователската и иновационната дейност, включително подкрепа за развитие и/или модернизиране на два типа научноизследователски центрове: центрове за компетентност и центрове за върхови постижения.

Предвижда се тези центрове да повишат научното въздействие на българските научноизследователски организации чрез създаване на международно признати публикации и други приложни научноизследователски резултати, да увеличат пазарната ориентация на техните научноизследователски и иновационни програми, както и да подобрят способността им да привличат частни инвестиции и да гарантират устойчивостта на инвестициите.

1. **ОПИСАНИЕ НА ПОРЪЧКАТА**
2. **Основна цел на поръчката**

Целта на поръчката е повишаване на ефективността в изпълнението на проекти, финансирани по ПО 1 „Научни изследвания и технологично развитие“ на ОП НОИР чрез предоставяне на експертна методическа помощ за УО по отношение на наблюдението при изпълнението и изменението на договорите за безвъзмездна финансова помощ (БФП).

1. **Място на изпълнение на поръчката**

гр. София 1113, бул. „Цариградско шосе“ № 125, бл. 5, ет. 1, ИА ОПНОИР

1. **Прогнозна стойност на поръчката – до 116 000 лв. без ДДС**

Определената прогнозна стойност на поръчката е максимално допустима стойност. Възложителят не се ангажира с разходване на всички средства от прогнозната стойност.

1. **Финансиране**

Обществената поръчка ще се финансира със средства от бюджета на Приоритетна ос „Техническа помощ“ по ОП НОИР, бюджетна линия BG05M2OP001-4.001-0009 „Укрепване капацитета на УО на ОПНОИР и бенефициентите на програмата и обезпечаване функционирането на УО и Комитета за наблюдение (логистична подкрепа, поддръжка и др.)“

1. **Срок за изпълнение на поръчката – 31.12.2021 г.**
2. **Максимално допустима единична цена** за предоставяне на едно становище – **600 лв. без ДДС**

Оферти, съдържащи ценово предложение над максимално допустимата единична цена за предоставяне на едно становище, няма да бъдат разглеждани.

1. **ОБХВАТ НА ПОРЪЧКАТА**

Услугите, предмет на настоящата поръчка, касаят изпълнението на договорите по ПО 1 „Научни изследвания и технологично развитие“ на ОП НОИР.

Приоритетна ос 1 „Научни изследвания и технологично развитие” има за цел да подпомогне развитието и модернизацията на два вида изследователски центрове – центрове за върхови постижения (ЦВП) и центрове за компетентност (ЦК). Тези центрове ще създадат необходимите условия за привличане на висококвалифицирани изследователи за провеждане на научни изследвания на най-високо европейско ниво и значително ще подобрят потенциала за приложни изследвания, експериментално развитие и иновации. Чрез финансиране по ПО 1 на ОП НОИР ще се осигури и допълваща подкрепа на научни организации и висши училища за проекти, одобрени за финансиране по Рамкова програма Хоризонт 2020, конкурс WIDESPREAD-Teaming, фаза 2.

Дейностите в одобрените проекти и тези, които предстои да бъдат подкрепени, са съсредоточени върху тематичните области на Иновационната стратегия за интелигентна специализация на Република България 2014-2020 г.: Мехатроника и чисти технологии, Информатика и Информационни и комуникационни технологии (ИКТ), Индустрия за здравословен живот и биотехнологии и Нови технологии в креативни и рекреативни индустрии.

В момента се изпълняват 13 договора с общ бюджет 348,485 млн. лв. - 4 договора за изграждане на ЦВП и 9 договора за изграждане на ЦК. Проектите са разработени и се изпълняват в партньорство между различен брой научни организации, в т.ч. университети, институти на БАН, структури към национални институции и др., като предвиждат модернизация на съществуващата научна инфраструктура и изграждане на нова инфраструктура, осъществяване на научноизследователска и развойна дейност, трансфер на знания и технологии, разпространение на резултатите от научните изследвания и предоставяне на научноизследователски услуги за бизнеса.

Предстои обявяването на процедура чрез директно предоставяне на безвъзмездна помощ BG05M2ОP001-1.003 **„**Допълваща подкрепа за научни организации с одобрени проекти по Рамкова програма Хоризонт 2020, конкурс WIDESPREAD-Teaming, фаза 2“, след провеждането на която се предвижда да бъдат сключени още два договора. Общият размер на безвъзмездната финансова помощ по тази процедура е 60 млн. лева.

С оглед активното подпомагане на бенефициентите по ПО 1 в процеса по изпълнение на договорите, УО на ОП НОИР организира месечни срещи с бенефициентите за оказване на подкрепа за успешното изпълнение на проектите.

Предвид спецификата на сключените вече договори и на предстоящата процедура и факта, че се предвижда предимно извършване на строително-монтажни работи и закупуване на специализирано оборудване в различни научни области (физика, химия, биология и т.н.), следва да бъде осигурена външна експертиза, която да подпомогне УО в следните основни направления, свързани с изпълнението на договорите:

* изменение на одобрените в договорите за БФП инвестиционни дейности, свързани със строителство;
* изменениe на одобрените в договорите за БФП инвестиционни дейности, свързани с доставка на специализирано оборудване и техника.

Прогнозна натовареност – в 13-те проекта по ПО 1 участват общо 95 партньори, като в дейностите на всеки един от тях са предвидени доставки на специализирано оборудване и/или строителни работи. По процедура BG05M2ОP001-1.003 **„**Допълваща подкрепа за научни организации с одобрени проекти по Рамкова програма Хоризонт 2020, конкурс WIDESPREAD-Teaming, фаза 2“ предстои сключването на още два договора за предоставяне на БФП.

**Експертната помощ от Изпълнителя на обществената поръчка трябва да бъде предоставена чрез следните конкретни дейности:**

1. **Дейност 1: Предоставяне на подкрепа на УО по отношение наблюдението на изпълнението на договорите за БФП по ПО 1 „Научни изследвания и технологично развитие“ чрез експертни становища във връзка с постъпили искания от бенефициенти за изменение на инвестиционните дейности, свързани със строителство**

Техническата експертиза следва да бъде фокусирана върху следните основни аспекти:

* целесъобразност на предложените промени с оглед реализацията на новопредложените технически решения;
* техническа обоснованост на предложените решения;
* анализ на предложените количества и пазарни цени.

Техническата експертиза се предоставя чрез изготвяне на становище във връзка с постъпило искане за изменение от страна на бенефициент.

Становището по всяко отделно искане за изменение се изготвя след проверка на цялостната документация, свързана с инвестиционния компонент и предложеното изменение от бенефициента.

Предвид хипотезите, посочени в „Ръководство за изпълнение на договори за предоставяне на БФП, съфинансирани от ЕФРР, по приоритетна ос 1 на Оперативна програма „Наука и образование за интелигентен растеж“, становището за исканията **за изменение на инвестиционните дейности, свързани със строителство**, могат да включват:

1.1.1 . Промени на предварително одобрени Строително монтажни работи/СМР/: В случай, че след одобрение на инвестиционен проект, Бенефициент подаде искане за промени в предварително одобрени СМР, Възложителят подава заявка към Изпълнителя, който изготвя мотивирано становище за основанията да бъде потвърдено или отхвърлено съответното искане, както и какво би било въздействието на промените върху изпълняваните дейности в случай, че са потвърдени или отхвърлени.

1.1.2 Промяна в Количествено стойностна сметка /ККС/, която се налага преди провеждане на процедури за избор на изпълнител - само в резултат на разработване/актуализация на технически или работен проект:

В случаите, когато Бенефициент подава искане за промяна в КСС, и след подадена заявка от Възложителя към Изпълнителя, от страна на Изпълнителя се изготвя мотивирано становище за основанията да бъде потвърдена или отхвърлена съответната промяна.

В становището следва да бъдат взети под внимание следната информация и данните от представените от Бенефициента:

* инвестиционен проект, включително проектантските количествени сметки /КС/ (подписани и подпечатани от проектанта/ите);
* доклада за оценка на съответствието със съществените изисквания към строежите или копие от протокола с решения на експертен съвет за одобряването на актуализирания проект;
* нова количествена сметка;
* сравнителна КСС, показваща нагледно разликата между първоначалната КСС и КСС в резултат от разработения/актуализиран инвестиционен проект

Конкретните дейности по предоставянето на услугата включват:

* Възложителят предава на Изпълнителя с приемо-предавателен протокол цялата съотносима документация на електронен носител и възлага със заявка на Изпълнителя да изготви мотивирано техническо становище (възможно е изпращане по електронна поща с електронен подпис).
* В срок от 5 работни дни от датата на приемането на документацията или изпращането й по електронна поща с електронен подпис от страна на Възложителя, Изпълнителят изготвя експертно становище. Становището се подписва от техническото лице/лица, които са го изготвили, и ръководителя на екипа. Становището се предава на Възложителя на електронен носител в word и pdf формат, като се подписва приемо-предавателен протокол или същото се изпраща по електронна поща с електронен подпис.
* В срок от 2 работни дни от получаването на становището Възложителят го преглежда, като може да върне становището за доработка, ако има претенции относно качеството на експертната оценка. Връщането на становището става по електронна поща с електронен подпис, като Изпълнителят е длъжен да отрази поисканите допълнителни разяснения и обосновки в експертното становище в срок от 2 работни дни. Становището се предава на Възложителя на електронен носител в word и pdf формат, като се подписва приемо-предавателен протокол или същото се изпраща по електронна поща с електронен подпис.
* Окончателното приемане на работата става с подписване на приемо-предавателен протокол между страните.

1. **Дейност 2: Предоставяне на подкрепа на УО по отношение наблюдението на изпълнението на договорите за БФП по ПО 1 „Научни изследвания и технологично развитие" чрез експертни становища във връзка с постъпили искания от бенефициенти за изменение на инвестиционните дейности, свързани с доставка на специализирано оборудване и техника**

Техническата експертиза следва да бъде фокусирана върху следните основни аспекти:

* целесъобразност на предложените промени по отношение на постигане на целите на одобрения проект чрез новопредложеното оборудване;
* техническа обоснованост на предложеното ново оборудване;
* анализ на предложените количества и пазарни цени.

Техническата експертиза се предоставя чрез изготвяне на становище във връзка с постъпило искане за изменение от страна на бенефициент.

Становището по всяко отделно искане за изменение се изготвя след проверка на цялостната документация, свързана с инвестиционния компонент и предложеното изменение от бенефициента.

Предвид хипотезите, посочени в „Ръководство за изпълнение на договори за предоставяне на БФП, съфинансирани от ЕФРР, по приоритетна ос 1 на Оперативна програма „Наука и образование за интелигентен растеж“ - становището за исканията за **изменение на инвестиционните дейности, свързани с доставка на специализирано оборудване и техника**, могат да включват:

2.1. Промени на минималните технически параметри и функционални характеристики на оборудването

В случай, че Бенефициент подаде искане за промяна на минималните технически параметри и функционални характеристики на оборудването и след подадена заявка от Възложителя, от страна на Изпълнителя се изготвя мотивирано становище относно основанията да бъде потвърдено или отхвърлено съответното искане, както и какво би било въздействието на промените върху изпълняваните дейности в случай, че са потвърдени или отхвърлени.

В мотивираното становище се вземат под внимание информацията и данните от представената от Бенефициента:

* Техническа спецификация с отразени изменения подробна и обосновката за исканата промяна.
* Подробна обосновка за исканата промяна.

2.2. Промени във вида/количествата на оборудването/обзавеждането в списъка с оборудване/обзавеждане, преди провеждане на процедура за избор на изпълнител за доставка (само в случаите, в които списъкът с оборудване/обзавеждане е приложение към договора за БФП):

В случай, че Бенефициент подаде искане за промяна във вида/количествата на оборудването/обзавеждането в списъка с оборудване/обзавеждане преди провеждане на процедура за избор на изпълнител за доставка, въз основа на подадена заявка от Възложителя към Изпълнителя, от страна на Изпълнителя следва да бъде изготвено мотивирано становище за основанията да бъде потвърдено или отхвърлено съответното искане, както и какво би било въздействието на промените върху изпълняваните дейности в случай, че са потвърдени или отхвърлени.

В мотивираното становище се вземат под внимание информацията и данните от представените от Бенефициента:

- обосновка за необходимостта от промяна;

- нов списък с оборудване/обзавеждане;

- сравнителен списък с оборудване/обзавеждане, показващ нагледно разликата между списъка по договора за предоставяне на безвъзмездна финансова помощ и новия списък.

Конкретните дейности по предоставянето на услугата включват следното:

Възложителят предава на Изпълнителя с приемо-предавателен протокол цялата съотносима документация на електронен носител и възлага със заявка на Изпълнителя да изготви мотивирано техническо становище (възможно е изпращане по електронна поща с електронен подпис).

* В срок от 5 работни дни от датата на приемането на документацията или изпращането й по електронна поща с електронен подпис от страна на Възложителя, Изпълнителят изготвя експертно становище. Становището се подписва от техническото лице/лица, които са го изготвили, и ръководителя на екипа. Становището се предава на Възложителя на електронен носител в word и pdf формат, като се подписва приемо-предавателен протокол или се изпраща по електронна поща с електронен подпис.
* В срок от 2 работни дни от получаването на становището Възложителят го преглежда, като може да върне становището за доработка, ако има претенции относно качеството на експертната оценка. Връщането на становището става по електронна поща с електронен подпис, като Изпълнителят е длъжен да отрази поисканите допълнителни разяснения и обосновки в експертното становище в срок от 2 работни дни. Становището се предава на Възложителя на електронен носител в word и pdf формат, като се подписва приемо-предавателен протокол или същото се изпраща по електронна поща с електронен подпис.
* Окончателното приемане на работата става с подписване на приемо-предавателен протокол между страните.

1. **ТЕХНИЧЕСКИ И ПРОФЕСИОНАЛНИ ИЗИСКВАНИЯ КЪМ ЕКИПА ЗА ИЗПЪЛНЕНИЕ НА ПОРЪЧКАТА**

Участникът трябва да осигури екип от експерти със съответнaта квалификация и опит на членовете му, за да гарантира качественото предоставяне на заявените услуги, съгласно предмета на обществената поръчка.

**За изпълнението на поръчката, участникът следва да предложи екип от минимум 5 (пет) експерта, включително и ръководителя на екипа, както следва:**

1. **Ключов експерт 1 – Ръководител на екипа:**

Ръководителят на екипа е отговорен за цялостното изпълнение на договора и контрола по него, включително за ефективното управление, организацията и контрола на изпълнението на всички дейности в съответствие с техническата спецификация във връзка с предмета на обществената поръчка. Ръководителят на екипа определя експерт/и за изготвяне на становище по съответна заявка на Възложителя с оглед на тяхната квалификация. Ръководителят на екипа осъществява контрол върху работата на ключовите експерти, организира дейностите по подготовката на становищата и гарантира за тяхното качество. От ръководителя се очаква да осигури и стратегически поглед върху процеса на разработване на предвидените в техническата спецификация доклади за извършените анализи и/или оценки, както и да предлага и осигурява цялостния подход към аналитичните дейности във връзка с изпълнението на договора. Ръководителят на екипа осъществява координацията с Възложителя при изпълнението на поръчка.

**Минимални изисквания за образование и квалификация:** висше образование с образователно-квалификационна степен „бакалавър” или еквивалентна образователна степен (в случай, че образованието е придобито в страна с различна система за определяне на образователните степени);

**Минимални изисквания за специфичен опит**: ръководител на екип или друга ръководна позиция при изпълнението на **минимум 2 (два)** проекта/дейности за извършването на услуги, идентични или сходни с предмета на поръчката.

**Под *„услуги с предмет, идентичен или сходен с предмета на поръчката”*** **се разбират:** „*услуга/и в сферата на разработване на анализи и/или оценки и/или технически експертизи“*

1. **Ключови експерти за извършване на техническа експертиза – минимум 4 (четирима) експерти,** от които:

* минимум двама експерти от област на висше образование „Технически науки“, един от които с придобита образователна степен в професионално направление „Архитектура, строителство и геодезия“ или „Общо инженерство“ и един – в някое от останалите професионални направления, съгласно минималните изисквания за образование и квалификация, посочени по-долу;
* минимум по един експерт от всяка една от останалите две области на висше образование съгласно минималните изисквания за образование и квалификация, посочени по-долу.

**Минимални изисквания за образование и квалификация**: висше образование с образователно-квалификационна степен магистър или еквивалентна образователна степен (в случай, че образованието е придобито в страна с различна система за определяне на образователните степени) в една от следните три области на висше образование, със съответните професионални направления, съгласно Класификатора на областите на висше образование и професионалните направления, утвърден с Постановление № 125 на Министерския съвет от 24.06.2002 г. за утвърждаване класификатор на областите на висше образование и професионални направления:

* Технически науки: Архитектура, строителство и геодезия; Общо инженерство; Комуникационна и компютърна техника; Електротехника, електроника и автоматика; Машинно инженерство; Биотехнологии;
* Природни науки, математика и информатика: Химически науки; Биологически науки; Физически науки; Информатика и компютърни науки;
* Здравеопазване и спорт: Медицина.

**Минимални изисквания за специфичен опит**: минимум 3 години професионален опит по специалността от областта/областите на висше образование в съответното професионално направление/съответните професионални направления съгласно минималните изисквания за образование и квалификация.

В случай че се налага някой от ключовите експерти да бъде сменен след подписване на договора, Изпълнителят следва да го замени с експерт, който отговаря на минималните изисквания. Новият експерт подлежи на одобряване от Възложителя.

При необходимост, по време на изпълнението на договора могат да бъдат привличани допълнителни ключови експерти, които трябва да отговарят на минималните изисквания. Тези експерти следва да бъдат предварително одобрени от Възложителя.

За ключовите експерти няма изисквания и ограничения за трудово-правните им взаимоотношения с Изпълнителя.

За ключови експерти не могат да бъдат предлагани лица, които са:

* Членовете на Комитета за наблюдение по Оперативна програма „Наука и образование за интелигентен растеж“;
* Служители на ИА ОП НОИР;
* Членове на екипите за управление, екипите за изпълнение и/или научните екипи на проектите, които се финансират по ПО 1 на ОП НОИР;
* В трудови взаимоотношения с организациите, които са бенефициенти по ПО 1 на ОП НОИР – водещи организации/партньори.

За удостоверяване на липсата на горните обстоятелства, Изпълнителят следва да предостави подписана от всеки предложен ключов експерт декларация по образец.